Source: http://lawblog.sk/comment/reply/101
Timestamp: 2019-11-20 15:09:23+00:00
Document Index: 6126906

Matched Legal Cases: ['§ 69', '§ 572', '§ 532', '§ 532', '§ 868', 'súd ']

Domů » Ručenie za pôžičku II
3. Je potrebné zohľadniť, že v roku 1990 bol Občiansky zákonník v inom znení ako teraz. Terajší stav a ustanovenia , ktoré spomínate vo svojej otázke ešte nejestvovali ( boli zavedené až tkzv. veľkou novelou OZ číslo 509/1991 Z.b, , ktorou sa nanovo upravilo záväzkové právo. v roku 1990 platil ešte hospodársky zákonník 109/1964 S.b. a nie obchodný zákonník ako teraz zákon 513/1991 Z.b.
Zásadný rozdiel medzi vtedajšou právnou úpravou a súčasnou bolo to, že i pri zmene obsahu záväzku tak i pri zmene dlžníka - prevzatiu dlhu bol treba súhlas ručiteľa inak ručenie zaniklo pozri § 69,90 OZ v starom znení
Ak sa dlžník s veriteľom dohodne, že mu namiesto toho, čo bol povinný plniť, poskytne iné plnenie, pôvodný dlh zanikne. Ak nie je dohodnuté inak, zanikne s dlhom i jeho zabezpečenie. Na ďalšie trvanie ručenia treba súhlas ručiteľa. Po novele OZ zákonom č. 509/1991 Z.b. ( tkzv. veľká novela ) sa zásadným spôsobom upravilo záväzkové právo.
V tomto stave ručenie nezaniklo ak sa zmenil obsah záväzku , iba trvalo v pôvodnom rozsahu. pozri § 572 ods. 1 OZ po novele ( stav od 1.1.1992 )
Ručenie a záložné právo zabezpečujúce zaniknutý záväzok zabezpečujú aj záväzok, ktorý nahrádza pôvodný záväzok. Ak však ručiteľ alebo osoby, voči ktorým sa môžu uvedené práva uplatniť, neprejavia súhlas s tým, aby sa zabezpečil nový záväzok, trvá zabezpečenie len v rozsahu pôvodného záväzku a všetky námietky proti doterajšiemu záväzku zostávajú zachované.
V prípade, ak došlo k prevzatiu dlhu - zmene dlžníka ručenie zaniká , pokiaľ na to nedal ručiteľ súhlas.
§ 532 po novele ( stav od 1.1.1992)
Keďže ručenie patrí medzi spôsoby zabezpečenia záväzku vzťahuje sa § 532 na toto primerane.
V zmysle zákona č. 509/1991 Z.z.§ 868
Pokiaľ ďalej nie je uvedené inak, spravujú sa ustanoveniami tohto zákona aj právne vzťahy vzniknuté pred 1. januárom 1992; vznik týchto právnych vzťahov, ako aj nároky z nich vzniknuté pred 1. januárom 1992 sa však
posudzujú podľa doterajších predpisov.
Pokiaľ teda došlo k zmene dlžníka bez súhlasu ručiteľa ( pokiaľ som správne pochopil otázku ) potom ručiteľský záväzok zanikol tak podľa právnej úpravy platnej do 31.12.1991 tak i podľa právnej úpravy platnej od 1.1.1992.
Čo sa týka platobného rozkazu , ktorý prevzal Váš otec ( pokiaľ to samozrejme môžete preukázať ) u toho platí,že pokiaľ nebol doručený Vám osobne súd ho mal zrušiť).
Čo sa týka náhrady škody k tomu sa nebudem vyjadrovať, pretože nie je celkom jasné kto a čím porušil zákon ( s ohľadom na vyššie uvedené ustanovenia o zmene obsahu záväzku ) Skôr by som videl úspešnejšiu žalobu o vydanie bezdôvodného obohatenia, ale tu treba konať rýchlo, pretože plynú premlčacie doby. Zároveň treba zobrať do úvahy postúpenie pohľadávky zo sporiteľne na holding, čo má samozrejme za následok nutnosť vybrať správne pasívne legitimovaného účastníka konania( koho žalovať ) Tu však odporúčam nájsť si právnika, pretože toto nebude jednoduché.